ועדת הכספים, כנסת 20, פרוטוקול מספר 734, 2017-06-19 11:15

משה גפני: אני ממשיך את הישיבה, הסעיף האחרון על סדר היום: תקנות הדרכונים (תיקון מס' 2), התשע"ז-2017.

משה גפני: קיימנו דיון אחד בישיבה הקודמת ולא סיימנו.

משה גפני: אני מבקש לחזור על הדברים שנאמרו בישיבה הקודמת ואני אומר אותם גם עכשיו.

משה גפני: המציאות הזאת שבה עוברים לתעודות ביומטריות היא לא לרוחי, אני לא אוהב את זה.

משה גפני: אני הייתי נגד גם כאשר הנושא הזה עלה, ניהלתי ישיבה גם בוועדת המדע כשהייתי באופוזיציה, אבל לגופו של עניין, בסופו של דבר התקבלה החלטה ומ-1 ביוני חייבים לקבל תעודות ביומטריות.

משה גפני: זו החלטה שהחליטה הכנסת, על פי בקשת הממשלה, וזה נכפה על האזרחים.

משה גפני: הרוב לא רוצה את זה אני יודע כמעט בוודאות, אבל גם אם אני לא יודע, אני לא רוצה ביומטרי ואני חייב לקחת ביומטרי.

משה גפני: העלינו כל מיני נושאים שאני רוצה רק לסכם אותם, אני החלפתי את שם המשפחה, אני בא למשרד הפנים ואני מבקש לשנות את שם המשפחה.

משה גפני: בתקנות שהובאו לכאן אני צריך לשלם על תעודה חדשה.

משה גפני: אמרנו, לא יקום ולא יהיה, לא יכול להיות דבר כזה.

משה גפני: אתם רוצים ביומטרי?

משה גפני: בבקשה.

משה גפני: יש מדינות בעולם ששנה שלמה על התעודות הביומטריות לא משלמים כסף, מקבלים את זה בחינם כדי לעודד את התושבים - - -

מיקי רוזנטל: אני מזכיר לאדוני, שבתעודות הקודמות שינוי שם לא היה כרוך בתשלום בכלל.

משה גפני: אמרתי את זה, זה דבר אחד.

<עירית ויסבלום: נתנו על זה פטור במשך ארבע שנים.

משה גפני: כל הכבוד לכם.

מיקי רוזנטל: תודה באמת, תודה.

מיקי לוי: עכשיו תתנו ארבע שנים נראה אתכם.

משה גפני: אם אפשר לא להפריע לי בגלל שהשבוע אני עצבני.

משה גפני: על כל פנים, אין מציאות כזאת שבה אנחנו נגיד לאישה שהתחתנה או גבר שמבקש להחליף את שם המשפחה שלו, שהוא יצטרף לשלם על זה, זה לא בא בחשבון, צריך למחוק את זה ואני חושב שגם סיכמנו שזה יימחק מהתקנות.

משה גפני: המדינה לא יכולה לבוא ולהכריח מישהו ולהגיד לו, אתה חייב לעבור לביומטרי, אין לך אופציה אחרת, אתה לא יכול להחזיק תעודת זהות מנייר ולכן עכשיו כשאתה רוצה לשנות שם או כל שינוי אחר, כתובת, או דברים פשוטים שאזרחים עושים, פתאום הוא ישלם על דרכון חדש.

משה גפני: לא בא בחשבון.

משה גפני: עוד דבר שלפי דעתי לא בא בחשבון, להכריח אנשים לתת טביעות אצבעות.

משה גפני: אני לא רוצה לתת טביעות אצבעות, לא אתן, בלי נדר ובעזרת השם לא אתן, מה פתאום טביעות אצבעות?

משה גפני: הכרחתם אותי עם התמונה, בסדר, אבל אני לא אשים טביעות אצבעות.

משה גפני: אתם לא יכולים לקנוס אותי.

משה גפני: הרי מה שאתם אומרים, שאני לא אוכל לקבל דרכון לעשר שנים אלא רק לחמש שנים, אולי בחמש שנים אני אשנה את דעתי.

משה גפני: גם זה אני מסכים, אבל אם אני לא משנה את דעתי, אני לא אשלם פעם נוספת כשהחבר שלי שנתן טביעות אצבעות משלם על עשר שנים.

משה גפני: זאת אומרת, אני אצטרך לשלם כפול בעשר שנים, אצטרך לשלם פעם נוספת על העניין.

משה גפני: ואז התחיל הדיון של נתב"ג.

משה גפני: אמרו לי ששר הפנים מתנגד להפחית בתשלום של נתב"ג בגלל שהוא לא רוצה את המסלול הזה.

משה גפני: זאת אומרת, הוא לא רוצה לעודד אנשים שיבואו במהירות לנתב"ג, ששם זה יותר בעיה.

משה גפני: זה צריך להיות שהבן אדם יידע שרק אם אין לו ברירה הוא הולך לשם ואז הוא משלם יותר.

משה גפני: אני לא אהבתי את זה, על זה התפוצצה הישיבה בפעם הקודמת, על המחיר המופרז של נתב"ג, אבל בסדר, אמרתם שזה מה שאתם רוצים, שזה דבר חיוני.

משה גפני: אמרנו, בסדר.

משה גפני: אבל אז כדי לעודד אנשים להוציא דרכון בזמן ובמקום שמוציאים את הדרכונים, נאמר על ידכם שהתחנות האלה יהיו כמעט בכל הסניפים של משרד הפנים.

משה גפני: אז אמרנו, או-קיי, אבל כדי לעודד את האנשים ללכת לביומטרי וללכת למסלול כזה שהוא מסלול נורמאלי ולא נתב"ג, אנחנו מבקשים שהמחיר יהיה זול יותר.

משה גפני: אז לגבי הפחתה של 40 שקלים בחורף זה בסדר, לא היינו צריכים לבקש את זה, אתם עושים את זה לבד.

משה גפני: אנחנו ביקשנו שתהיה הפחתה אמתית, שההפחתה היא 20 שקלים בזמן הקיץ.

משה גפני: בזמן הקיץ לא רציתם להפחית, אנחנו רואים בזה דבר חיוני מצד העניין הזה וזה פחות או יותר היה הדיון.

משה גפני: אני מבקש שתסכימו לכך, אם תסכימו לכך לפי דעתי אנחנו נצביע על זה פה אחד, זו היתה הצעה שבאה מהאופוזיציה ואני מבקש את ההסכמה.

משה גפני: אם מישהו מחברי הוועדה רוצה להוסיף, בבקשה.

מיקי לוי: אנחנו מצטרפים למה שאמרת.

מיקי רוזנטל: גם אנחנו הצענו את זה בישיבה הקודמת ואנחנו רוצים תשובה.

מיקי רוזנטל: רוצים תשובות חיוביות.

<עירית ויסבלום: אפשר לסכם את ההצעות שהוועדה מציעה?

אני אסכם: 1.

אני אסכם: שינוי שם לא יהיה כרוך בתשלום בכלל.

אני אסכם: כלומר, גם אם צריך תעודה חדשה.

אני אסכם: כלומר, כל שינוי לא יהיה כרוך בתשלום בכלל, לא בתשלום מופחת ולא בתשלום בכלל.

אני אסכם: 2.

אני אסכם: תינתן הנחה של 20 שקלים לדרכון ביומטרי בקיץ בנוסף להנחה שניתנת בחורף.

אני אסכם: בנוסף, הייתי גם ממליץ לכם – את זה היושב ראש לא דרש - כדי להפחית את התורים במשרד הפנים, שהיום הם בלתי נסבלים, תעשו הנחה נוספת באינטרנט, תעודדו אנשים להשתמש באינטרנט.

<עירית ויסבלום: יש הנחה.

מיקי רוזנטל: אבל לא מספיק.

מיקי רוזנטל: תקשיבי, אתמול היתה כתבה, אני מניח שראית אותה, מאות אנשים עומדים בתור במשרד הפנים.

מיקי רוזנטל: הרי אם הם היו אומרים, עולה לי רק 10 שקלים באינטרנט, חלקם היו הולכים לאינטרנט.

<עמוס ארבל: בכל מקרה הוא צריך לבוא ללשכה אדוני.

מיקי רוזנטל: בסדר, אבל הוא צריך לבוא לדקה במקום לבוא לשעה, זה כל ההבדל.

מיקי רוזנטל: תעודדו את זה, זה אינטרס שלכם.

מיקי לוי: מה שמיקי לא אמר זה כל מה שסיכמנו לגבי הדרכונים שמונפקים בשדה התעופה, כי אם זה לא ייכנס עכשיו, יחזרו עוד פעם ל-1,200 וכו'.

משה גפני: אז בוא נסכם.

משה גפני: הסיכום הוא, שכל שינוי בדרכון – שינוי שתמיד עשו אותו בלי בעיה - לא ישולם עליו כסף, שזה: שינוי כתובת, שינוי שם וכל מה שנלווה לעניין הזה.

משה גפני: הדבר השני, כאשר אדם לא רוצה לתת טביעות אצבעות, אתם יכולים לתת לו דרכון רק לחמש שנים אבל הוא לא ישלם אחרי חמש שנים.

משה גפני: הוא לא יכול לקבל קנס על זה שהוא לא רוצה לתת טביעות אצבעות.

משה גפני: זה תשלום כפול בעשר שנים.

משה גפני: לזה אמרנו שאנחנו לא מסכימים.

<עמוס ארבל: זה לא תשלום כפול, היה על זה דיון בפעם שעברה.

משה גפני: היה דיון והחלטנו.

משה גפני: עם כל הכבוד, אתם לא תכריחו אותנו דרך הכסף לתת טביעות אצבעות.

משה גפני: דבר נוסף, שאנחנו לא מתווכחים אתכם והתשלום יורד מ-1,200 שקלים בנתב"ג ל-825 שקלים.

משה גפני: אנחנו לא נעמוד על הפחתה נוספת, אנחנו חושבים שזה הרבה כסף.

משה גפני: הנושא הזה פוצץ את הישיבה בפעם הקודמת ולא היה אישור על הדרכונים.

משה גפני: זה המקרה היחיד, שמכיוון שלא היה אישור החמרנו עם האנשים, בגלל שזה לא 825 שקלים אלא 1,125 שקלים כפי שנקבע אז.

משה גפני: אמרתם, חשוב שלא יהיה את העניין הזה, הסכמנו.

משה גפני: בנוסף למה שאתם מציעים אמרנו, שתהיה הפחתה של 40 שקלים בחורף.

משה גפני: אין לי פתרון ולכן המציאות היא, שאם אני לא הולך לנתב"ג, אני מקבל את מה שאנחנו אומרים פה – אני אזרח רגיל, אני הולך ללשכה של משרד הפנים ואני מוציא שם דרכון מהר, אני צריך לנסוע.

משה גפני: יש מציאות שאני חייב לנסוע ואני צריך את הדרכון מהר, אני שוב משלם קנס.

משה גפני: למה אני משלם קנס?

משה גפני: כי אני מקבל דרכון לשנה, לא לעשר שנים - - -

<עירית ויסבלום: זה גם בנתב"ג.

משה גפני: נתב"ג הסכמנו.

<אורי שיינין: זה לא קנס.

משה גפני: אחרי שאני מאשר את זה פה אני הולך לבית הכנסת ואחרי התפילה באים אלי חמישה חסידי ויזניץ, שם אני מתפלל, ואומרים לי, בשביל מה שלחנו אותך לכנסת, בשביל שתעלה את המחירים עם הדרכון הביומטרי?

משה גפני: זה מה שהם יגידו לי.

מנואל טרכטנברג: הם לא שלחו אותך, אין פריימריז אצלכם.

מיקי רוזנטל: לא, הם הצביעו בשבילו.

משה גפני: על כל פנים, אני הולך היום בלי הביומטרי, הולך ללשכה, מקבל דרכון, זה לוקח יותר זמן, לא חשוב.

משה גפני: היום זה לא קורה.

משה גפני: לא שאני הולך לנתב"ג, אני הולך ללשכה, אתם אומרים לכו לשם.

משה גפני: אני הולך ללשכה ואומרים לי שם, אתה מקבל דרכון לשנה ואתה משלם עליו, אחרי זה, בעוד שנה אתה בא ואתה מקבל דרכון קבוע, דרכון ביומטרי ל-10 שנים ואני משלם מחדש.

משה גפני: זה לא קורה היום.

משה גפני: אנחנו מקשים על האזרחים, זו עובדה.

משה גפני: יש דברים שאנחנו צריכים להסכים, אין ברירה, וזה הדרכון הביומטרי.

משה גפני: אבל הוויכוח עכשיו הוא על ה-20 שקלים הנחה בקיץ ועל כל הדברים שאמרתי.

מיקי לוי: אתם מסכימים?

מיקי לוי: כדאי לכם.

מיקי רוזנטל: תעשו ככה עם הראש ונגמור עם זה, נו חאלס.

משה גפני: אני מצביע.

<אורי שיינין: יש כאן שתי סוגיות.

<אורי שיינין: יש כאן סוגיות שהן סוגיות מקצועיות, שלרובן אנשי הרשות נתנו את המענים לגביהן ואני לא אחזור.

משה גפני: תיקח בחשבון, לא למדתי ליבה, כל דבר שתגיד יהיה צודק עלי.

משה גפני: אבל אל תגיד – אני כשבאתי לכנסת לפני 28 שנים היו אומרים לי יש דעות מקצועיות, האמנתי.

משה גפני: תגיד לי מה זה דעות מקצועיות.

משה גפני: מה לא מקצועי במה שאמרתי?

<אורי שיינין: יש סוגיות שהן רלוונטיות לתקנות - - -

משה גפני: הסיפור של 20 שקלים הנחה כדי שאנשים ירצו לעשות את הדרכון הביומטרי הזה מהר, מה מקצועי בזה?

משה גפני: זה כסף.

משה גפני: זה בסך הכול 5 מיליון שקלים.

<אורי שיינין: זו בדיוק הבעיה, יש כאן סוגיה אחת שהפער בינינו הוא בסך הכול שאלה, קודם כל, האם הדרכון הביומטרי בהשוואה לעולם הוא יקר?

<אורי שיינין: האם הוא יקר ביחס לעלויות שלנו?

מיקי רוזנטל: לא, אבל על זה דיברנו.

מיקי רוזנטל: אמרתי לך, אנחנו עושים השוואת אגרות בעולם לכל רוחב החזית, של רכב, של דרכונים.

מיקי רוזנטל: אתה רוצה?

משה גפני: גם על רכב.

מיקי רוזנטל: לא רק על רכב.

מיקי רוזנטל: יש אגרות במדינת ישראל שהן מאוד יקרות.

משה גפני: יש פער של שמיים וארץ.

מיקי רוזנטל: אתה יודע מה זה התוקע בישיבה?

מיקי רוזנטל: שמעת פעם את המונח הזה?

<אורי שיינין: לא.

<אורי שיינין: אני מכיר תוקע מימים נוראיים, אני לא מכיר "התוקע".

מיקי רוזנטל: אתה רוצה שנסביר לו מה זה?

<אורי שיינין: בכל אופן, הדרכונים, כשאני מסתכל על זה נטו בהשוואה עולמית אנחנו נמצאים בשליש התחתון של המדינות המפותחות.

<אורי שיינין: מבחינת העלות, האגרה היום היא הפסדית, היא לא מכסה את כל העלויות שלה.

מיקי רוזנטל: כן, אבל עניתי לך על זה אדוני.

מיקי רוזנטל: אם אתה רוצה לעשות משק סגור של אגרות, אין לי שום בעיה.

מיקי רוזנטל: אבל אנחנו אמרנו, אנחנו לא משווים אגרה לאגרה אלא את סך האגרות.

מיקי רוזנטל: אתם רוצים ליישר את קו האגרות כולו ל-OECD או לעולם?

מיקי רוזנטל: אין שום בעיה.

<אורי שיינין: אני לא אמרתי שאני רוצה, אמרתי שזה המצב.

מיקי רוזנטל: אתה לא רוצה כי זה נוח לכם.

<אורי שיינין: כמו שאמרתי, האגרות האלה לא יקרות בהשוואה לעולם, הן הפסדיות ביחס לעלויות שלהן.

<אורי שיינין: לעצם הטענה, האם עכשיו נפחית את מחיר האגרה?

<אורי שיינין: זו יכולה להיות אמירה לגיטימית, כמו שחבר הכנסת רוזנטל אומר, יש פה איזשהו רצון להוזיל אגרות באופן כללי, אנחנו רוצים לגעת בדרכונים.

<אורי שיינין: אבל החלטות של 20-30 מיליון שקל הן החלטות שצריכות להתקבל במסגרת תקציבי התאמות.

<אורי שיינין: יש עוד חודשיים, שלושה, ארבעה, אנחנו צריכים להגיע לוועדה הזאת לדיון על התאמות וזה המקום של החלטות על הפחתה של 20 שקלים הפחתה רוחבית.

משה גפני: אל תדריך אותנו לאן ללכת.

משה גפני: גם על העלאת גיל הפרישה נלך להתאמות?

<אורי שיינין: העלאת גיל הפרישה יש חוק מפורש בעניין הזה, זה לא בתחום שלי אבל אני חושב שזה טיפה שונה.

משה גפני: זה שונה?

מיקי לוי: אורי, אגרות רכב זה בתחום שלך?

<אורי שיינין: לא.

משה גפני: אתה יודע, אין בעיה, נאשר את תקנות הדרכונים כשנגיע להתאמות.

<אורי שיינין: בסדר, זו החלטה לגיטימית.

<אורי שיינין: מבחינתי זו החלטה לגיטימית.

משה גפני: אתה שולח אותנו להתאמות, מה אתה עושה צחוק?

משה גפני: אני לא מסכים עם ההערכה שלך, זה לא יכול להיות, אני יודע כמה עולה דרכון, אין מציאות כזאת שזה מגיע לסכומים האלה.

<אורי שיינין: בואו נשאל את רשות האוכלוסין כמה אנשים מוציאים דרכון?

משה גפני: אל תשאל את רשות האוכלוסין.

משה גפני: רשות האוכלוסין שולחת לאוצר.

מיקי רוזנטל: היה מכרז, תגיד לנו את המספר במכרז.

<אורי שיינין: מיליון אנשים בשנה מוציאים דרכון, זה מקובל?

<אורי שיינין: יש מחלוקת על הנתון הזה?

<אורי שיינין: כשאתה מפחית 20 שקלים, זה 20 מיליון שקל הפחתה.

<אורי שיינין: יש פה שאלה?

<אורי שיינין: מיליון אנשים מוציאים דרכון בשנה, זה מוסכם הנתון הזה?

<אורי שיינין: הוועדה מבקשת להפחית 20 שקלים רוחבי לכל השנה.

משה גפני: אני לא יודע אם זה מוסכם.

משה גפני: כמה מוציאים דרכון בשנה?

<עמוס ארבל: ב-2016 – מיליון וחמישים.

<אורי שיינין: והמספרים גדלים.

<אורי שיינין: קח את המספרים של 2016, אנחנו מדברים על מיליון וחמישים, כפול 20 שקלים הפחתה רוחבית בכל השנה, שזה מה שהוועדה מבקשת, המשמעות היא 21 מיליון שקלים הפחתה.

<אורי שיינין: הוועדה מבקשת עוד הפחתה בחורף של 20 שקלים, המשמעות היא 300,000 דרכונים שמוצאים בחורף, זה עוד 6 מיליון שקלים.

<אורי שיינין: אלה המשמעויות, זה 20-30 מיליון שקלים, באגרה שהיא כיום יותר זולה מהעולם, היא הפסדית.

<אורי שיינין: אפשר לקבל החלטה להפחית, זו החלטה לגיטימית אבל היא לא קשורה לתקנות.

משה גפני: רק שלא יגידו שחברי הוועדה סתם - - -

<אורי שיינין: חס וחלילה.

משה גפני: יש כאלו שיגידו, אלה שמטפלים בנושא של העלאת גיל הפרישה.

משה גפני: ה-300,000 של החורף זה כלול בתוך המיליון, אל תוסיף.

<אורי שיינין: ביקשת שם הנחה של עוד 20 שקלים.

משה גפני: אין 1 מיליון ו-300,000 דרכונים בשנה.

<אורי שיינין: יש מיליון דרכונים, לכולם ביקשת 20 שקלים הנחה, זה 20 מיליון שקל.

משה גפני: מי שבא בחורף אנחנו מבקשים – בעצם גם אתם נותנים הנחה.

<אורי שיינין: אתה רוצה, נעשה את זה אחרת.

<אורי שיינין: בקיץ יש 700,000, כפול 20 שקלים, 14 מיליון שקל.

<אורי שיינין: בחורף יש 300,000 כפול 40 שקלים זה 12 מיליון שקלים, אנחנו מגיעים לאותו מספר.

משה גפני: אתם הצעתם להפחית בחורף.

<אורי שיינין: אני לא הצעתי.

<עירית ויסבלום: לא, אין הפחת בחורף.

<עירית ויסבלום: כבר היום יש הנחת חורף.

<אורי שיינין: היום יש הפחתת חורף.

<אורי שיינין: אגב, אמירה הגיונית של הרשות זה לבוא ולומר, אני רוצה לתמרץ עוד את החורף, זו אמירה שהיא סבירה, גם אמירה סבירה לבוא ולהגיד אני סתם רוצה להפחית, זה בסדר.

<עמוס ארבל: זה קיים היום.

משה גפני: לא היתה הצעה שלכם על חורף?

<עירית ויסבלום: לא.

<עירית ויסבלום: כבר היום יש הפחתת חורף.

מיקי רוזנטל: זאת היתה הצעה שלי.

משה גפני: אורי, אז אתם לא מסכימים להנחה?

<אורי שיינין: אני מציע אולי הצעה פרקטית כי אמרת לי שאתה זורק אותי לתקציב התאמות.

משה גפני: אני זורק אותך לתקציב התאמות?

משה גפני: לא.

משה גפני: אתה זרקת אותי.

<אורי שיינין: אמרת לי, שאני זרקתי אותך.

משה גפני: נכון, זה אפילו מעליב.

<אורי שיינין: לא לזה התכוונתי.

משה גפני: מה זה משנה, אבל אני נעלב בכל מקרה.

<אורי שיינין: אז אני מתנצל.

<אורי שיינין: אני מציע הצעה, אני אגיד בכנות, היא לא בהכרח טובה לי, אבל אם היושב ראש רוצה, יכול לבוא ולומר, אני מעביר את התקנות אבל עושה להן תוקף של עד סוף שנה, תקציב ההתאמות בדרך, כשיהיה הדיון על תקציב ההתאמות נצטרך לעשות חידוש.

<אורי שיינין: אני מעריך שגם רשות האוכלוסין לא יאהבו את זה אבל מכיוון שהבקשות של הוועדה הן לסכומים שאי אפשר לעכל אותן מבחינה תקציבית אז אני חושב שזה פתרון פרקטי - - -

מיקי רוזנטל: תגיד, כמה עלה לנו הפרויקט הביומטרי, אתה יכול להגיד לנו?

<אורי שיינין: מה זה כמה הוא עלה?

מיקי רוזנטל: כמה עלה למדינת ישראל להחליף את הדרכונים לדרכונים ביומטריים?

<אורי שיינין: אל"ף, זה לא רק הדרכונים, זה גם תעודות הזהות.

מיקי רוזנטל: גם תעודות הזהות, כמה זה עלה למדינת ישראל?

<אורי שיינין: אני צריך לבדוק, אני לא יודע לשלוף.

מיקי רוזנטל: הערכה גסה, לא נתפוס אותך במספר.

<אורי שיינין: מאות מיליונים.

מיקי רוזנטל: כמעט מיליארד שקל.

מיקי רוזנטל: כמעט מיליארד שקל כולל המאגר זה עלה למדינת ישראל.

מיקי רוזנטל: אז עכשיו אנחנו באים ואומרים זה עולה מיליארד ו-20 מיליון, אתם אומרים לא.

מיקי רוזנטל: מיליארד שקל עלתה הגחמה המטורפת של הביומטרי.

מיקי רוזנטל: אז עכשיו אתם באים ואומרים לנו על 20 מיליון, אתם לא מתביישים?

מיקי רוזנטל: נו באמת.

מיקי רוזנטל: אין לכם פרופורציות לשום דבר.

משה גפני: אני רוצה להסביר למה אני נעלב.

משה גפני: הנושא של תקציב ההתאמות נעשה – מה הסודות בחברה?

<אורי שיינין: היא מחדדת את הפער.

משה גפני: אני כל הזמן מחודד, היא לא צריכה לחדד.

<אורי שיינין: זה עלות בבסיס לעומת עלות חד פעמית, זה לא באמת מיליארד אל מול 20 מיליון.

מיקי רוזנטל: אני מדבר אתך על נושא - - -

משה גפני: הנושא של תקציב ההתאמות הוא תקציב אחר לגמרי, הוא נאמר על דברים אחרים.

משה גפני: אתם הבאתם לפה דברים שעלותם ענקית.

משה גפני: אנחנו אישרנו את זה, אף אחד לא אמר נלך לתקציב התאמות, אף אחד לא אמר את זה.

משה גפני: ההתנהגות של משרד האוצר, של אגף התקציבים ושל אגפים אחרים היא התנהגות מבזה.

משה גפני: בישיבה הקודמת לא היית, בישיבה הזאת אתה מגיע ואתה אומר לי תקציב התאמות כאילו נולדתי אתמול.

משה גפני: אם זה היה תלוי בכם, לא היה מאושר אפילו הסעיף האחד.

מיקי רוזנטל: אני מוכן להתערב אתכם, אם זה עלה גרוש פחות ממיליארד שקל, אנחנו מאשרים לכם את זה בלי הנחה.

מיקי רוזנטל: אם זה עלה מיליארד שקל ומעלה, כל סכום שזה עלה יותר אתם עושים הנחה, בסדר?

מיקי רוזנטל: מקובל עליך?

מיקי רוזנטל: פעם אחת תנקבו מספרי אמת.

מיקי רוזנטל: נמאס, נמאס.

מיקי רוזנטל: אני אומר לך, זה עלה יותר ממיליארד שקל.

<נדב שיינברגר: אבל לפני שנייה הוא אמר לך אל תתפוס אותי במספרים כי אני לא מכיר ואמרת שאתה לא תופס אותו, ועכשיו אתה תופס אותו על המספר שהוא אמר.

מיקי רוזנטל: לא, אני רק אומר, אם זה עלה פחות אנחנו מוותרים לכם על ההנחה.

מיקי רוזנטל: אם זה עלה יותר ממיליארד אז אתם עושים את ההנחה בהתאם.

מיקי רוזנטל: בסדר?

מיקי רוזנטל: עסקה נהדרת.

משה גפני: המדינה השקיעה בזה הרבה כסף.

משה גפני: אתם רוצים שהתקנות יהיו עד סוף השנה?

משה גפני: שהתקנות יהיו עד סוף השנה.

<אורי שיינין: בסדר.

משה גפני: אבל עם הנחה.

<אורי שיינין: התקנות מגלמות הנחה.

משה גפני: נו באמת.

מיקי רוזנטל: אתם לא רוצים לסגור את זה?

<אורי שיינין: מה זה לסגור?

משה גפני: מאיפה להביא את זה אתה שואל?

מיקי רוזנטל: הבאתם מיליארד שקל לפרויקט המיותר הזה, מיליארד זה עלה לתושבי המדינה סתם, אף אחד לא חושב שזה נחוץ.

<עירית ויסבלום: מישהו חושב שתיעוד ביומטרי זה פרויקט מיותר?

מיקי רוזנטל: לא, אבל בוודאי המאגר.

מיקי רוזנטל: לא חשוב, אנחנו כבר לא בוויכוח הזה.

מיקי רוזנטל: אם עכשיו אתם אומרים זה עולה כסף, אז זה עולה כסף, נכון, אבל זה עלה הרבה יותר.

משה גפני: אני חושב, אני מתנגד לביומטרי ואני מקבל עלי את הדין.

<אורי שיינין: אולי אתה מתנגד למאגר אבל לא לתיעוד.

משה גפני: גם בלי מאגר, אני נגד.

<אורי שיינין: אנחנו מדברים פה על תיעוד.

משה גפני: זה כבר דיון שלא קיים.

<אורי שיינין: נכון.

מיקי רוזנטל: אבל זה עלה הרבה כסף, זה יעלה עוד טיפה ולפחות האזרחים ייהנו.

משה גפני: הממשלה החליטה - והכנסת אישרה את זה – שזה ביומטרי.

משה גפני: היא לא החליטה על טביעות אצבעות אבל על ביומטרי היא החליטה.

משה גפני: לגבי הנושא הזה אנחנו אומרים, שלפחות השנה המחיר יהיה זול יותר באותן לשכות.

משה גפני: אמרנו, בחורף יהיה 40 שקל פחות, בקיץ 20 שקל פחות.

משה גפני: אתם אומרים שזה הרבה כסף?

משה גפני: אז בואו נעשה את זה עד סוף השנה, אנשים כבר עוברים לביומטרי וזה ייכנס למסלול רגיל.

משה גפני: את זה אתם צריכים לקבל.

מיקי רוזנטל: עד שאתם חושבים אני רק רוצה לוודא משהו שאמרתם בישיבה קודמת.

מיקי רוזנטל: יש סמכות לפקיד או למנהל לשכה של משרד הפנים, במקרים הומניטריים לתת פטור לאדם וזה מה שאתם עושים בפועל, מחלות וכו', נכון?

מיקי רוזנטל: למען הסר ספק.

<עמוס ארבל: את זה אמרנו בישיבה קודמת.

מיקי רוזנטל: אמרתם את זה בישיבה קודמת, אני רק רציתי לוודא.

<שגית אפיק: כן, אבל יש להם נוהל.

מיקי רוזנטל: יש להם נוהל אבל בפועל הם נותנים לאנשים עם מחלות, עם עניינים הומניטריים?

<עמוס ארבל: כן.

מיקי רוזנטל: רק רציתי לוודא.

משה גפני: אגב, לגבי האינטרנט, דובר על העניין הזה, הם אמרו את זה בישיבה הקודמת, שאם למישהו אין אינטרנט, יש עמדות בלשכות משרד הפנים והבן אדם יכול לבוא ולעשות את זה בלשכה.

<עמוס ארבל: אדוני היושב ראש, הנושא של זימון תורים באינטרנט נעשה דרך המייל, שולחים מייל ומקבלים מענה אחרי שלושה ימים.

<עמוס ארבל: לגבי זימון תורים דרך המייל זה לא קשור לדיון הזה, השר הנחה לפעול על מנת לאפשר זימון תורים לאנשים דרך טלפון ולא רק דרך מייל.

מיקי רוזנטל: אי אפשר לשגע את הציבור, די, תביאו את הכסף הזה.

<אורי שיינין: יש מחלוקת יותר כבדה, זה עניין הדרכון לחמש שנים.

מיקי רוזנטל: לא, על זה אין מחלוקת.

<אורי שיינין: מחלוקת בין עמדת השר לעמדת הוועדה.

<עמוס ארבל: כרשות אוכלוסין, החלטה לארבעה חודשים היא לא טובה עבורנו.

<עמוס ארבל: כגוף שנותן שירות לציבור זה מחייב התאמות מחשוביות, זה מחייב עבודה מול הציבור, הדרכות וכן הלאה.

<עמוס ארבל: בעניין הזה, זה לא טוב, בלשון המעטה, ללכת להחלטה של תשלומים לארבעה חודשים.

<עמוס ארבל: גם אם החלטה קשה ואולי נצטרך להתכנס עוד פעם, בעניין הזה טוב ונכון שנחליט לשנים קדימה ולא עכשיו לארבעה חודשים.

<עמוס ארבל: גם אם קשה, צריך לשבת ולהחליט החלטה טובה.

משה גפני: ולכן מה אתה מציע?

<עמוס ארבל: בכל מקרה לא לתת החלטה לארבעה חודשים.

<עמוס ארבל: מה שאני מציע, נשב עם עצמנו עד שייצא עשן לבן ובסוף נסכם.

משה גפני: אם למשל נחליט היום על הנחה ונבוא בינואר ונגיד שאנחנו מעלים את האגרות, מה זה נוגע אליכם?

<עמוס ארבל: זה נוגע.

<עמוס ארבל: כל שינוי שכזה הוא שינוי מהותי - - -

משה גפני: אני שואל טכנית.

משה גפני: אז הפקיד של משרד הפנים שנמצא בלשכה, בדצמבר הוא גובה סכום מסוים ובינואר הוא גובה סכום אחר.

<עמוס ארבל: פקיד הוא לא עציץ, הפקיד עובד מול ציבור והציבור שואל שאלות - - -

משה גפני: הבנתי, אבל אני שואל טכנית.

משה גפני: אני שואל אותך, אדם בא ללשכה של משרד הפנים, עד ינואר אומרים לו אתה מוציא דרכון, זה עולה כך וכך.

משה גפני: זהו, נגמר העניין.

משה גפני: מגיע בינואר מישהו אחר, אומרים לו, הכנסת החליטה על העלאה, אז אתה גובה במקום 100 שקלים, גובה 120 שקלים.

משה גפני: למה זה מפריע למשרד הפנים טכנית?

<עמוס ארבל: זה בסדר גמור אבל - - -

משה גפני: אני גם בעד לקבל החלטה גורפת.

<עמוס ארבל: לכנסת מותר להחליט מה שצריך, אבל בסוף הוויכוח הוא בין הפקיד לאזרח.

<עמוס ארבל: האזרח חושב שהפקיד לוקח את הכסף וזה שלו והוא מייצג את הממשלה ומייצג את הכנסת, זה נכון וזה בסדר.

משה גפני: אני לא רואה את הבעיה, צריך לקבל החלטה.

משה גפני: רבותי, אני מכריז על הפסקה עד השעה 13:00, אם תגידו שאין פתרון אז נדחה.

משה גפני: חברים, אני מחדש את ישיבת ועדת הכספים בנושא הדרכונים, מאחר ולא הגענו להסכמות ואין החלטה, אני דוחה את הדיון לשבוע הבא.

משה גפני: אני מודה לכולם, הישיבה נעולה.